கேள்வி: ரொனால்டு பிரெஸ்லோ - வாழ்க்கை மற்றும் தொழில் பற்றி நீங்கள் என்ன அறிந்துள்ளீர்கள்?
பதில்: பிரெஸ்லோ, நியூ ஜெர்சியின் ராஹ்வேயில், கிளாடிஸ் (ஃபெலோஸ்) மற்றும் அலெக்சாண்டர் ஈ. பிரெஸ்லோ ஆகியோருக்கு மகனாகப் பிறந்தார். சுவாரசியமான பண்புகளைக் கொண்ட புதிய மூலக்கூறுகளின் வடிவமைப்பு மற்றும் தொகுப்பு முறைகள் மற்றும் அவற்றின் பண்புகளை ஆய்வு செய்வதில் இவர் ஆர்வமாக இருந்தார். எடுத்துக்காட்டாக, வளையபுரோப்பீனைல் அயனி, எளிமையான அமைப்பு மற்றும் நறுமணப்பண்பு கொண்ட ஒரு வளையத்தில் ஆறு எதிர்மின்னி தவிர மற்றவற்றுடன் தயாரிக்கப்பட்ட முதல் அரோமேடிக் சேர்மம் இவரின் ஆய்வுக்குரிய ஒன்றாகும். பைருவேட்டின் கார்பாக்சில் நீக்கத்தை ஊக்குவிக்கும் என்சைம்களில் தயமின் டைபாஸ்பேட்டின் வினைத்திறனுக்குரிய சரியான தளம் போன்றவையும் இவரது ஆய்வின் விளைவால் கண்டுபிடிக்கப்பட்டவை ஆகும். பிரெஸ்லோ ஆர்வர்டு பல்கலைக்கழகம் இருந்து தனது இளங்கலை, முதுகலை மற்றும் முனைவர் பட்டங்களைப் பெற்றார். அங்கு ராபர்ட் பர்ன்ஸ் உட்வர்ட் இவரது முனைவர் பட்ட ஆலோசகராக இருந்தார். பிரெஸ்லோ 1991 ஆம் ஆண்டில் தேசிய அறிவியல் பதக்கம், [https://www.nsf.gov/od/nms/recip_details.cfm?recip_id=53 National Science Foundation – The President's National Medal of Science] வெல்ச் விருது, ஆர்தர் சி. கோப் விருது (1987), வேதியியல் அறிவியலில் என்ஏஎஸ் விருது , தூய வேதியியலில் அமெரிக்க வேதியியல் சங்கத்தின் விருது உட்பட பல மரியாதைகள் மற்றும் விருதுகளைப் பெற்றார். (1966), ஓத்மர் தங்கப் பதக்கம் (2006), பிரீஸ்ட்லி பதக்கம் மற்றும் 2014 ஆம் ஆண்டு அமெரிக்கன் இன்ஸ்டிடியூட் ஆஃப் கெமிஸ்ட்ஸ் (AIC) தங்கப் பதக்கம் ஆகியவையும் இவர் பெற்ற அங்கீகாரங்களாகும். இவரது வகுப்பறை திறன்களை அங்கீகரிக்கும் வகையில், கொலம்பியா அதன் மார்க் வான் டோரன் விருது மற்றும் அதன் சிறந்த ஆசிரியர் விருது ஆகிய இரண்டையும் இவருக்கு வழங்கியது. இவர் 1996 ஆம் ஆண்டில் அமெரிக்க வேதியியில் சங்கத்தின் தலைவராகப் பணியாற்றினார். 1974 முதல் 1977 வரை தேசிய அறிவியல் அகாதெமியின் வேதியியல் பிரிவுக்குத் தலைவராக இருந்தார். 1997 ஆம் ஆண்டில், ''கெமிக்கல் & இன்ஜினியரிங் நியூஸ்'' மூலம் கடந்த 75 ஆண்டுகளில் வேதியியல் நிறுவனத்தில் சிறந்த 75 பங்களிப்பாளர்களில் ஒருவராக இவர் பெயர் பெற்றார்.